Var að fylgja eftir tillögum hagræðingarhóps Ljóst er að áætlanir fjármála - og efnahagsráðherra um framtíðarfyrirkomulag á stjórnsýslu á sviði eignaumsýslu í fjármálafyrirtækjum hafa kúvenst á nokkrum mánuðum . Bjarni Benediktsson bæri því ábyrgð á framkvæmd og eftirfylgni þess að leggja Bankasýslu ríkisins niður ef það yrði niðurstaða hans að gera það . Ráðherrann sem réði því hverju sinni gæti þá , að eigin frumkvæði , eða aðfenginni tillögu ráðgjafanefndar sem hann einn skipar , stýrt nýju bankaeinkavæðingarferli . Hélt áfram eins og ekkert hefði í skorist Það vakti óneitanlega mikla athygli að þrátt fyrir þann skýra vilja sem birtist í frumvarpi til laga um meðferð og sölu eignarhluta ríkisins í fjármálafyrirtækjum þá hélt Bankasýsla ríkisins áfram að undirbúa sig og starfa eins og að hún yrði til á árinu 2016 . Bankasýslan óskaði eftir sérfræðingi í eignaumsýslu og lögfræðingi og hyggst ráða tvo til þrjá einstaklinga í tímabundin verkefni . Í svari aðstoðarmanns Bjarna segir að „ Bankasýsla ríkisins mun áfram sinna þeim verkefnum sem henni ber lögum samkvæmt og ekki uppi áform að svo komnu máli að leggja frumvarp um niðurlagningu Bankasýslu ríkisins fram að nýju . “ Bankasýslan mun sjá um stærstu einkavæðingar Íslandssögunnar Bankasýslan mun því sjá um framkvæmd á stærstu einkavæðingu Íslandssögunnar . Heimild til þess að selja hlut af hluta ríkisins í Landsbankanum hefur verið í lögum frá árinu 2011 . Í fjarlagafrumvarpi ársins 2016 kemur fram að ríkið geri ráð fyrir því að um 71 milljarður króna fáist fyrir 30 prósenta hlut og að ágóðinn verði greiddur inn á skuldabréf sem voru gefin út til að fjármagna fallnar fjármálastofnanir árið 2008 . Þau gera okkur kleift að halda áfram að taka þátt í umræðunni og greina kjarnann frá hisminu .